Diari Oficial de la Generalitat Valenciana


Sumari del DOGV 3797, del 20-07-2000 (2000/5949)

Informació pública del programa per al desenvolupament de l'actuació integrada de la unitat d'execució Sant Pancraci-Els Àngels de les Normes Subsidiàries d'Albatera.
----------------------------------------------------------------------------------------------------------------------------------------------------------------------

### Dades del document

Número de DOGV
:   3797

Data del DOGV
:   20-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5949


Organisme emissor
:   Ajuntament d'Albatera

Tipus de document
:   Anunci

Informació pública del programa per al desenvolupament de l'actuació integrada de la unitat d'execució Sant Pancraci-Els Àngels de les Normes Subsidiàries d'Albatera. [2000/M5949]
  
El senyor Francisco García Gelardo, alcalde president de l'Ajuntament d'Albatera (Alacant), amb data de 3 de juliol de 2000, ha dictat la següent resolució:
  
Decret
  
L'Ajuntament d'Albatera va a tramitar mitjançant gestió directa la unitat d'execució denominada Sant Pancraci-Els Àngels de les Normes Subsidiàries d'Albatera.
  
Que en compliment del que estableix l'article 32 en relació amb els articles 29 a 31 de la Llei Reguladora de l'Activitat Urbanística, el programa de desenvolupament de l'actuació integrada de la unitat d'execució Sant Pancraci-Els Àngels de les Normes Subsidiàries està compost pels següents documents:
  
1. Memòria general justificativa de la procedència de l'actuació i descriptiva de la unitat d'execució i de les bases tècniques, jurídiques i administratives de l'actuació integrada.
  
2. Projecte d'urbanització de la unitat d'execució Sant Pancraci-Els Àngels descriptiu de les obres a realitzar, costos i terminis d'execució.
  
3. Projecte de reparcel·lació de la unitat d'execució Sant Pancraci-Els Àngels de les Normes Subsidiàries.
  
La tramitació dels programes per al desenvolupament d'actuacions integrades comprén: l'exposició al públic durant un període de 20 dies, en el qual es poden presentar tant al·legacions com altres alternatives tècniques. Durant els cinc dies següents al venciment del termini anterior, els interessats podran presentar les proposicions juridicoeconòmiques que estimen convenients, i la seua aprovació definitiva correspon al ple de l'ajuntament.
  
Per la qual cosa resolc:
  
Primer
  
Sotmetre a informació pública, durant 20 dies, el programa de desenvolupament de l'actuació integrada de la unitat d'execució Sant Pancraci-Els Àngels de les Normes Subsidiàries integrat pels següents documents:
  
1. Memòria general justificativa de la procedència de l'actuació i descriptiva de la unitat d'execució i de les bases tècniques, jurídiques i administratives de l'actuació integrada.
  
2. Projecte d'urbanització de la unitat d'execució Sant Pancraci-Els Àngels descriptiu de les obres a realitzar, costos i terminis d'execució.
  
3. Projecte de reparcel·lació de la unitat d'execució Sant Pancraci-Els Àngels de les Normes Subsidiàries d'Albatera.
  
Segon
  
Publicar un edicte sobre això en el diari La Verdad i en el Diari Oficial de la Generalitat Valenciana.
  
Tercer
  
Remetre un avís amb el contingut de l'edicte al domicili fiscal dels qui consten en el cadastre com a titulars de drets afectats per l'actuació.
  
Quart
  
S'avisa que es podran presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana.
  
Cinqué
  
Amb el resultat dels tràmits esmentats i després dels informes i dictàmens preceptius, elevar el programa d'actuació integrada al ple de l'ajuntament per a la seua aprovació definitiva.
  
Ho mana i signa l'alcalde president de l'Ajuntament d'Albatera